Tunnel Hockslee

Den Tunnel Hockslee (och nach Tunnel Hockslay) ass en 143 Meter laangen eegleisegen Eisebunnstunnel op der CFL-Nordstreck, tëscht de Kilometerpunkten 61,523 an 61,666. Beim Nordportal vum Tunnel, kuerz virun der Kautebaacher Gare, kënnt en zweet Gleis bäi.

E läit tëscht dem Tunnel Schwaarzepull an der Gare vu Kautebaach, an der Gemeng Kiischpelt.

Den Tunnel gouf ëm 1860 gebaut an ass 1866 fir den Trafick opgaangen. En huet den Numm vun der Gestengsformatioun Hockslee, déi ëstlech vum Tunnel, déi Säit der Wolz läit.

 Biller 

 Um Spaweck 

Hockslee
Kategorie:CFL-Linn 1
Kategorie:Gemeng Kiischpelt